### Beslutninger

Lasse Jepsen med bemærkning, at byrådet i sit møde den 28. august 2024 har vedtaget Magistratens indstilling i overensstemmelse med erklæring fra Økonomi- og Erhvervsudvalget af 21. august 2024.

Det Konservative Folkepartis, Venstres og Radikale Venstres byrådsgrupper og Yan Mathiasen kunne ikke tiltræde indstillingen.

###

.

### Resume

[adresse] har fokus på bekæmpelse af social dumping. Dette bl.a. ved at indarbejde en arbejdsklausul i de aftaler, kommunen indgår med private leverandører.

På baggrund af budgetforlig 2024 er der samtidig oprettet et specialiseret indsatsteam i Borgmesterens Afdeling, der skal sikre arbejdsklausulens overholdelse. Teamet overtager den kontrolopgave, der hidtil er varetaget eksternt.

En tværmagistratslig arbejdsgruppe har revideret og skærpet arbejdsklausulen. Arbejdsklausulen skal stadig sikre mod social dumping, men metoden og handlemulighederne ændres med den nye klausultekst og ved etableringen af indsatsteamet.

### Beslutningspunkter

Det indstilles:

At 1) byrådet tilslutter sig den skærpede arbejdsklausul, jf. bilag 1.

At 2) byrådet tilslutter sig, at Borgmesterens Afdeling må foretage mindre justeringer og ændringer af ikke-materiel karakter i arbejdsklausulen, uden byrådets godkendelse.

### Sagsforløb

Udvalg: Magistraten

Dato: 25-06-2024

Kaspar Mikkelsen: 4

Fremsendes til [adresse] med bemærkning, at Magistraten i mødet den 25. juni 2024 anbefaler, at byrådet tiltræder Borgmesterens Afdelings indstilling af 13. juni 2024.

Flemming Bruun og Yan Mathiasen var forhindret i at deltage i sagens behandling.

Udvalg: [adresse]

Dato: 14-08-2024

Kaspar Mikkelsen: 7

Fremsendes til Økonomi- og Erhvervsudvalget til behandling i henhold til beslutning i byrådets møde den 14. august 2024.

Udvalg: Økonomi- og Erhvervsudvalget

Dato: 21-08-2024

Kaspar Mikkelsen: 4

Laus Christoffersen kunne tiltræde indstillingen i overensstemmelse med Magistratens anbefaling med den bemærkning, at forvaltningen bør oplyse leverandørerne om, at der er mulighed for at få dispensation for de fem dages frist, der fremover er gældende for indlevering af dokumentation.

Maya Jacobsen, Gustav Johnsen, Philip Johnsen og Hannah Jepsen tog forbehold for indstillingen med den bemærkning, at de mener, den skærpede arbejdsklausul er endnu en forhindring for iværksættere, der ønsker at etablere sig i [adresse] og blive leverandører til [adresse]. Det gælder i særdeleshed enmandsvirksomheder.

Elin Andersen og Esben Lassen var forhindrede i at deltage i udvalgets behandling af sagen.